cyanic-selkie/wikianc huggingface dataset:
एशियाई काला भालू
एशियाई काला भालू (Asian black bear), जिसका वैज्ञानिक नाम उरसस तिबेतानस (Ursus thibetanus) है, एशिया में पाया जाने वाला एक मध्यम-आकार का भालू है। यह हिमालय, भारतीय उपमहाद्वीप, दक्षिणपूर्वी ईरान, कोरियाई प्रायद्वीप, पूर्वोत्तरी चीन, सूदूरपूर्व रूस, ताइवान और जापान के होन्शू और शिकोकू द्वीपों में रहता है।
अबेदिन नेप्राविश्ता
अबेदिन नेप्राविश्ता एक अल्बानियाई राजनीतिज्ञ और दो बार (१९३३-१९३५ और १९३७-१९३९) तिराना के भूतपूर्व महापौर थे। उनका जन्म लिबोहोवा में हुआ था और वे इस्तांबुल के शाही उच्च प्रशासन विद्यालय में पढ़ने के लिए चले गए। राजा लेका ज़ोगू प्रथम के शासनाधीन वे अल्बानिया के बहुत से जिलों में महापौर रहे।
हिमालयी काला भालू
हिमालय काला भालू (Himalayan black bear), जिसका वैज्ञानिक नाम उरसस तिबेतानस लैनिगर (Ursus thibetanus laniger) है, एशियाई काले भालू की एक उपजाति है। यह भारत, भूटान, नेपाल, तिब्बत और पाकिस्तान के हिमालय क्षेत्रों में मिलती है।
भीमारं, जैपूर मण्डल
भीमारं, जैपूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
प्राचीन ख़ुरासान
प्राचीन ख़ुरासान ( फ़ारसी:, ख़ुरासान-ए-कहन ) या प्राचीन ख़ोरासान मध्य एशिया का एक ऐतिहासिक क्षेत्र था जिसमें आधुनिक अफ़्ग़ानिस्तान, तुर्कमेनिस्तान, उज़बेकिस्तान, ताजिकिस्तान और पूर्वी ईरान के बहुत से भाग शामिल थे। इसमें कभी-कभी सोग़दा और आमू-पार क्षेत्र शामिल किये जाते थे। ध्यान दीजिये कि आधुनिक ईरान में एक 'ख़ोरासान प्रांत' है जो इस ऐतिहासिक ख़ुरासान इलाक़े का केवल एक भाग है।
नाम की उत्पत्ति
मध्य फारसी में 'ख़ुर' का मतलब 'सूरज' (आधुनिक फ़ारसी में 'ख़ुरशीद​') और 'असान' या 'अयान' का मतलब 'आना' होता है। 'ख़ुरासान' का मतलब है 'वह जगह जहां से सूरज आता हो' यानि 'पूर्वी ज़मीन'। यह नाम इसलिए पड़ा क्योंकि ख़ुरासान क्षेत्र ईरान से पूर्व में है।
क्षेत्रफल
खुरासान ईरान के उस उत्तर- पूर्वी प्रांत का नाम है, जो उत्तर में रूसी कास्पियन प्रदेश से सटा हुआ है। अत्रक नदी चाट तक इसकी भौगोलिक सीमा का निर्धारित करती है। इसके पूर्व में अफ़ग़ानिस्तान, पश्चिम में अस्त्राबाद, शाहरुद, सेमनान, दमधान और यज्द के ईरानी प्रांत और दक्षिण में केरमान है। इस प्रकार इसका क्षेत्रफल 25,000 वर्गमील है। खुरासान का अधिकांश धरातलीय भाग पहाड़ी, मरुस्थलीय या नमकीन झील का निचला गर्त है। दक्षिण में पहाड़ी भाग की ऊँचाई 11,000 से लेकर 13,000 तक है। [1]
समरूपता
यदि दो ज्यामितीय वस्तुओं का आकार (स्वरूप) समान हो तो उन्हें समरूप (similar) कहा जाता है। दूसरे शब्दों में, यदि दूसरी आकृति की सभी लम्बाइयों को समान अनुपात में घटाकर या बढ़ाकर पहली आकृति प्राप्त की जा सकती है तो ये दोनो आकृतियाँ परस्पर समरूप हैं। किन्ही दो समरूप बहुभुजों की संगत भुजाएं समानुपाती होतीं हैं और संगत कोणों के मान समान होते हैं। hey.pratham
सभी वृत्त समरूप होते हैं। दो दीर्घवृत्तों के दीर्घ अक्षों का अनुपात उनके लघु-अक्षों के अनुपात के बराबर हो तो वे भी समरूप होंगे।
त्रिभुजों की समरूपता का दैनिक जीवन में उपयोग
त्रिकोणमिति के उपयोग भी देखें दो समरूप त्रिभुजों के गुणों का उपयोग करते हुए बहुत सी लम्बाइयों (दूरियों) और ऊंचाइयों की गणना बड़ी आसानी से की जा सकती है। विशेष बात यह है कि इस विधि से केवल कुछ आसानी से नापी जा सकने वाली दूरियाँ ही मापी जातीं हैं (कोण नहीं मापने पड़ते)। उदाहरण के लिए मान लीजिए कि आपको दिन में एक ध्वज-स्तम्भ की ऊँचाई निकालनी है। आप उसे सीधे माप नहीं सकते। आप समतल भूमि पर सूर्य के द्वारा बनी उसकी छाया की लम्बाई माप लीजिए। फिर १ मीटर लम्बी एक छड़ी की छाया की लम्बाई उसी समय माप लीजिए। बस इतने से ही उस ध्वज-स्तम्भ की लम्बाई की गणना की जा सकती है। यहाँ ध्वज-स्तम्भ और उसकी छाया का अनुपात, छड़ी और उसकी छाया के अनुपात के बराबर होगा। चूँकि इन चार राशियों में से केवल एक ही अज्ञात है, अतः ध्वज-स्तम्भ की ऊँचाई निकल जाएगी। ध्यान दीजिए कि यहाँ भी दो समरूप त्रिभुज बन रहे हैं- (१) ध्वज-स्तम्भ के आधार-बिन्दु, उसके शीर्ष बिन्दु, और उसकी छाया के शीर्ष बिन्दु से बना समकोण त्रिभुज, तथा (२) छड़ी के आधार-बिन्दु, उसके शीर्ष-बिन्दु तथा उसकी छाया के शीर्ष बिन्दु से बना समकोण त्रिभुज।
द्वितीय चीन-जापान युद्ध
द्वितीय चीन-जापान युद्ध चीन तथा जापान के बीच 1937-45 के बीच लड़ा गया था। 1945 में अमेरिका द्वारा जापान पर परमाणु बम गिराने के साथ ही जापान ने समर्पण कर दिया और युद्ध की समाप्ति हो गई। इसके परिणामस्वरूप मंचूरिया तथा ताईवान चीन को वापस सौंप दिए गए जिसे जापान ने प्रथम चीन-जापान युद्ध में उससे लिया था।
1941 तक चीन इसमें अकेला रहा। 1941 में जापान द्वारा पर्ल हार्बर पर किए गए आक्रमण के बाद यह द्वितीय विश्व युद्ध का अंग बन गया।
जापान में साम्राज्यावादी नीति का उद्भव : तनाका स्मरण-पत्र
अपै्रल 1927 ई. में बैरन तनाका जापान का प्रधानमंत्री बना। तनाका शक्ति के प्रयोग के द्वारा जापान के उद्योगों को विकास करना चाहता था। जापान की नीति क्या होनी चाहिए, इस विषय पर तनाका ने एक गुप्त सम्मेलन का आयोजन किया जिसमें जापान के सेनाध्यक्षों तथा वित्त और युद्ध विभागों के अधिकारियों ने भाग लिया था। कहा जाता है कि इस सम्मेलन के निर्णय के आधार पर स्मरण पत्र तैयार किया गया। इस स्मरण पत्र को ‘तनाका स्मरण-पत्र’ कहा गया और सम्राट की स्वीकृति के लिए इसे 25 जुलाई, 1927 ई. को प्रस्तुत किया गया। इस स्मरण-पत्र में कहा गया था कि अगर जापान विकास करना चाहता है और अपने अस्तित्व की रक्षा करना चाहता है तो उसे कोरिया, मंचूरिया, मंगोलिया और चीन की आवश्यकता है। इतना ही नहीं, जापान को संपूर्ण एशिया और दक्षिण सागर के प्रदेशों को भी जीतना आवश्यक होगा। स्मरण-पत्र में आगे कहा गया था कि अगर जापान अपने उद्देश्यों को प्राप्त करना चाहता है तो उसे ‘रक्त और लौह’ की नीति (आइरन ऐण्ड ब्ल्ड पॉलिसी) अपनानी पड़ेगी और इस नीति की सफलता के लिए चीन को पहले विजय करना आवश्यक है।
द्वितीय चीन-जापान युद्ध : प्रथम चरण
तनाका स्मरण-पत्र में कहा गया था कि अगर जापान एशिया को अपने नियंत्रण में लाना चाहता है तो उसे सबसे पहले चीन पर अधिकार करना होगा और चीन पर अधिकार करने का मार्ग मंचूरिया से आरंभ होता है।
मंचूरिया पर अधिकार के उद्देश्य
मंचूरिया चीन का प्रांत था लेकिन चीन की दुर्बलता के कारण रूस तथा जापान ने मंचूरिया में विशेष आर्थिक तथा सैनिक हितों का सृजन कर लिया था। जापान अपने राष्ट्रीय जीवन की सुरक्षा के लिए मंचूरिया पर अधिकार करना आवश्यक मानता था। इसके कई कारण थे -
मंचुकुओं राज्य की स्थापना
मुकदन पर कब्जा करने के बाद भी जापान की सैनिक कार्यवाही जारी रही। 3 जनवरी, 1932 तक संपूर्ण मंचूरिया पर जापान का अधिकार हो गया। 18 फरवरी, 1932 को मंचूरिया के स्थान पर एक नवीन राज्य ‘मंचूकुओ’ की स्थापना जापान ने की। जापान ने एक कठपुतली सरकार की भी स्थापना की। चीन के पदच्युत सम्राट् को राज्य का प्रमुख बनाया गया। यह सम्राट् चीन के जपानी राजदूतावास में जापानी संरक्षण में रह रहा था। जापान का कहना था कि मंचुकुओ को चीन की आधीनता से मुक्त करके एक स्वतंत्र राष्ट्रीय राज्य के रूप में स्थापित किया जा रहा था। 9 मार्च, 1932 को मंचुकुओं राज्य के संविधान का निर्माण किया। 15 सितम्बर, 1932 को जापान ने इस नवीन राज्य को विधिवत मान्यता प्रदान कर दी। Jai Shree ram
चीन-जापान युद्ध : द्वितीय चरण
1934 ई. जापान ने घोषणा की कि अगर कोई देश चीन को युद्ध का सामान, हवाई जहाज आदि देगा तो जापान इसे शत्रुतापूर्ण कार्यवाही मानेगा। जापान ने 1933 ई. में नानकिंग सरकार से ऐसे समझौते किये जिनके द्वारा चीन की सरकार को होयेई प्रांत से अपनी सेनाओं को हटाना पड़ा और जापान ने वहाँ अपनी पसंद की सरकार बनवा ली। होयेई पर अधिकार हो जाने के बाद शान्सी और शान्तुंग पर अधिकार के लिए जापान ने प्रयास तेज कर दिये। इन्हीं के फलस्वरूप 1937 में चीन-जापान युद्ध औपचारिक रूप से आंरभ हो गया।
चीन-जापान युद्ध : तृतीय चरण
तात्कालिक कारण  : चीनियों तथा जापानी सैनिकों के मध्य स्थान-स्थान पर मुठभेड़ें हो रही थीं। इनमें सबसे गंभीर लुकचिआओ की मुठभेड़ थी जो 7 जुलाई, 1937 ई. को हुई। चीनी पुलिस और जापानी सैनिकों के मध्य गोलाबारी हुई। जापान ने इस घटना के लिए चीनी पुलिस को उत्तरदायी ठहराया और माँग की कि पेकिंग और तिन्वसिन क्षेत्रों से चीनी सैनिकों को हटा लिया जाये। चांग काई शेक ने इस माँग को अस्वीकार कर दिया जिससे दो पक्षों के मध्य युद्ध आरंभ हो गया।
चीन-जापान युद्ध के परिणाम
1937 ई. में जब चीन-जापान युद्ध आरंभ हुआ, चीन ने राष्ट्रसंघ से अपील की। राष्ट्रसंघ ने इस पर विचार के लिए समिति नियुक्त की। समिति की अनुशंसा पर 9 देशों की सभा ब्रुसेल्स में हुई लेकिन सब व्यर्थ रहा। जापान के विरूद्ध राष्ट्रसंघ या इंग्लैण्ड, फ्रांस, अमेरिका ने कोई कार्यवाही नहीं की। राष्ट्रसंघ की असफलता का परिणाम यह हुआ कि विश्व के प्रमुख देश दो गुटों में विभाजित हो गये। एक ओर जर्मनी, जापान और इटली थे; दूसरी ओर फ्रांस के नेतृत्व वाला गुट था जिसमें पोलैण्ड, चेकोस्लोवेकिया, यूगोस्लाविया आदि थे। रूस भी इसमें शामिल हो गया। अंत में, इंग्लैण्ड भी इस गुट में शामिल हुआ। अमेरिका ने तटस्थता की नीति अपनायी। इस प्रकार जापान को चीन को परास्त करने की पूरी आजादी मिल गयी। जब 1939 ई. में विश्वयुद्ध आरंभ हुआ तब जापान को संदेह था कि भविष्य में अमेरिका भी इस युद्ध में सम्मिलित होगा। इसीलिए 1940 ई. में उसने जर्मनी तथा इटली के साथ सैनिक संधि की। इससे चीन में जापान की स्थिति सुरक्षित हो गयी।
पोज़ोलान
पोज़ोलान (अंग्रेजी: Pozzolan), एक कांचसम सिलिकामय (सिलिसियस) सामग्री है जो जल की उपस्थिति में कैल्शियम हाइड्रोक्साइड के साथ मिलाने पर उससे क्रिया कर कैल्शियम सिलिकेट की रचना करता है, जिसके परिणामस्वरूप यह सीमेंटकारक (जोड़ने वाले) गुण प्रदर्शित करता है। पोज़ोलान को आमतौर पर पोर्टलैंड सीमेंट कंक्रीट मे एक सीमेंट विस्तारक के रूप में मिलाया जाता है जो प्राप्त कंक्रीट को लंबे समय में सामर्थ्य और अतिरिक्त गुण प्रदान करता है, साथ ही इसके मिलाने से पोर्टलैंड सीमेंट कंक्रीट की लागत में भी कमी आती है।
विशाखपटनम
विशाखपटनम (Visakhapatnam) भारत के आन्ध्र प्रदेश राज्य का सबसे बड़ा नगर है। यह पूर्वी घाट की पहाड़ियों और बंगाल की खाड़ी के तट के बीच, गोदावरी नदी के नदीमुख पर विस्तारित है। चेन्नई के बाद यह भारत के पूर्वी तट का दूसरा सबसे बड़ा नगर है। यह विशाखपटनम ज़िले का मुख्यालय भी है। और ये प्रदेश की नयी राजधानी होगी‌|
विवरण
विशाखपटनम भारतीय नौसेना के पूर्वी कमांड का केन्द्र है। यहाँ जलयान बनाने का कारखाना है। यह एक प्राकृतिक तथा सुरक्षित समुद्री बन्दरगाह है। कृषि एवं खनिज सम्पत्ति में समृद्ध आन्ध्र प्रदेश, मध्य प्रदेश एवं उड़ीसा राज्य इस बन्दरगाह के पृष्ठ-प्रदेश कहलाते हैं। यह एक उल्लेखनीय मत्स्य-शिकार का केन्द्र भी है। विशाखपटनम एक छोटी खाड़ी पर है और इसका प्राकृतिक बंदरगाह दो उठे हुए अतंरीपों द्वारा निर्मित है, जो शहर से एक छोटी नदी द्वारा विभक्त है। विशाखपटनम आन्ध्र प्रदेश के उत्तरी सरकारी तट पर गोदावरी नदी के मुहाने के उत्तर में अवस्थित है। विशाखपटनम को वाइज़ाम के नाम से भी जाना जाता है। विशाखपटनम भारत का चौथा सबसे बड़ा बंदरगाह है।
महत्त्व
विशाखपटनम के बंदरगाह का महत्त्व काफ़ी बढ़ा है क्योंकि कोरोमंडल तट पर यही एकमात्र संरक्षित बंदरगाह है। इसमें किए गए सुधारों से अब यह 10.2 मीटर ऊँचे पोतों को भी आश्रय देने की स्थिति में है। यह शहर एक महत्त्वपूर्ण पोत निर्माण केंद्र भी है। भारत में बने पहले स्टीमर का विशाखपटनम के बंदरगाह में 1948 में उद्घाटन हुआ था। विशाखपटनम मैंगनीज़ व तिलहन का निर्यात करता है और यहाँ एक तेल परिशोधनशाला तथा चिकित्सा संग्रहालय भी है। सघन वनों से युक्त इसके पूर्वी घाट और सुदूर पूर्वी क्षेत्र गोदावरी व इंद्रावती सहित अनेक नदियों द्वारा अपवाहित होते हैं। इस क्षेत्र की अर्थव्यवस्था का आधार कृषि है।
शिक्षण संस्थान
बंगाल की खाड़ी के उत्तरी छोर पर स्थित उपनगर वॉल्टेयर में आंध्र विश्वविद्यालय है। यहाँ के शैक्षणिक संस्थानों में आंध्र मेडिकल कॉलेज, कॉलेज ऑफ़ नर्सिंग, कॉलेज ऑफ़ इंजीनियरिंग, गाँधी इंस्टिट्यूट ऑफ़ टेक्नोलॉजी ऐंड मैनेजमेंट एवं कई महाविद्यालय हैं।
उद्योग
विशाखपटनम में पानी का जहाज़ बनाने का कारख़ाना है। यह एक प्राकृतिक तथा सुरक्षित समुद्री बन्दरगाह है। कृषि एवं खनिज सम्पत्ति में समृद्ध आन्ध्र प्रदेश, मध्य प्रदेश एवं उड़ीसा राज्य इस बन्दरगाह के पृष्ठ प्रदेश कहलाते हैं। यह एक उल्लेखनीय मत्स्य-शिकार का केन्द्र भी है। आन्ध्र प्रदेश और एशिया में सबसे तेज़ी से बढ़ रहे शहरों में से दूसरे सबसे बड़े इस शहर में उद्योग, जहाज़ निर्माण, एक बड़ी तेल रिफाइनरी, एक विशाल इस्पात और बिजली संयंत्र केन्द्र है।
परिवहन
विशाखपटनम वायु, रेल और सड़क मार्ग से प्रमुख भारतीय शहरों और राज्य की राजधानी हैदराबाद के साथ जुड़ा हुआ है। इंडियन एयरलाइंस की दैनिक उड़ाने दिल्ली, कोलकाता, हैदराबाद और चेन्नई से संचालित होती हैं।
पर्यटन
विशाखपटनम प्राचीन बौद्ध विरासत, भूवैज्ञानिक चमत्कार, प्रसिद्ध मंदिरों के एक उदार मिश्रण में संस्कृति, कला और शिल्प आदि के लिए प्रसिद्ध है। यह एक समय के साथ क़दम रखने वाला शहर है, यहाँ तक कि यह शहर अपने समृद्ध अतीत के संरक्षण के प्रति भी सजग है। इसके सुंदर पूर्वी घाट बंगाल की खाड़ी के नीले पानी पर एक जादुई स्पर्श देते हैं।
आमू-पार
आमू-पार या ट्रांसऑक्सेनिया ( अंग्रेजी: Transoxania ) या फ़रा-रूद ( फारसी: ) मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान​ के कुछ इलाक़े आते हैं।
दासप्रथा (पाश्चात्य)
मानव समाज में जितनी भी संस्थाओं का अस्तित्व रहा है उनमें सबसे भयावह दासता की प्रथा है। मनुष्य के हाथों मनुष्य का ही बड़े पैमाने पर उत्पीड़न इस प्रथा के अंर्तगत हुआ है। दासप्रथा को संस्थात्मक शोषण की पराकाष्ठा कहा जा सकता है। एशिया, यूरोप, अफ्रीका, अमरीका आदि सभी भूखंडों में उदय होने वाली सभ्यताओं के इतिहास में दासता ने सामाजिक, राजनीतिक तथा आर्थिक व्यवस्थाओं के निर्माण एवं परिचालन में महत्वपूर्ण योगदान किया है। जो सभ्यताएँ प्रधानतया तलवार के बल पर बनी, बढ़ीं और टिकी थीं, उनमें दासता नग्न रूप में पाई जाती थी।
पश्चिमी सभ्यता के विकास के इतिहास में दासप्रथा ने विशिष्ट भूमिका अदा की है। किसी अन्य सभ्यता के विकास में दासों ने संभवत: न तो इतना बड़ा योग दिया है और न अन्यत्र दासता के नाम पर मनुष्य द्वारा मनुष्य का इतना व्यापक शोषण तथा उत्पीड़न ही हुआ है। पाश्चात्य सभ्यता के सभी युगों में - यूनानी, रोमन, मध्यकालीन तथा आधुनिक- दासों ने सभ्यता की भव्य इमारत को अपने पसीने और रक्त से उठाया है।
यूनान
यूनानी इतिहास के प्राचीनतम स्त्रोतों में दासव्यवस्था के अस्तित्व का वर्णन प्राप्त होता है। यूनान के आदिकवि होमर (ई.पू. 900 के करीब) के महाकाव्यों - ओडिसी तथा इलियड - में दासता के अस्तित्व तथा उससे उत्पन्न नैतिक पतन का उल्लेख है। ई.पू. 800 के पश्चात् यूनानी उपनिवेशों की स्थापना तथा उद्योगों के विकास के कारण दासों की माँग तथा पूर्ति में अभिवृद्धि हुई। दासों की प्राप्ति का प्रधान स्रोत था युद्ध में प्राप्त बंदी किंतु मातापिता द्वारा संतानविक्रय, अपहरण तथा संगठित दासबाजारों से क्रय द्वारा भी दास प्राप्त होते थे। जो ऋणग्रस्त व्यक्ति अपना ऋण अदा करने में असमर्थ हो जाते थे, उन्हें भी कभी कभी इसकी अदायगी के लिए दासता स्वीकार करनी पड़ती थी। एथेंस, साइप्रस तथा सेमोस के दासबाजारों में एशियाई, अफ्रीकी अथवा यूरोपीय दासों का क्रय विक्रय होता था। घरेलू कार्यों अथवा कृषि तथा उद्योग धंधों संबंधी कार्यों के लिए दास रखे जाते थे। दास अपने स्वामी की निजी सपत्ति समझा जाता था और संपत्ति की भाँति ही उसका क्रय विक्रय हो सकता था। कभी कभी स्वामी प्रसन्न होकर स्वेच्छा से दास को मुक्त भी कर देते थे और यदाकदा दास अपनी स्वतंत्रता का क्रय स्वयं भी कर लेता था।
यूनान में दास बहुत बड़ी संख्या में थे और ऐसा अनुमान है कि एथेंस में दासों की संख्या स्वतंत्र नागरिकों से भी अधिक थी। दासों तथा नागरिकों के भेद का आधार प्रजाति न होकर सामाजिक स्थिति थी। प्राय: सभी यूनानी विचारकों ने दासता पर अपने मत प्रकट किए हैं। अरस्तू के अनुसार दासता स्वामी तथा दास दोनों के लिए हितकर है किंतु अफलातून ने दासता का विरोध किया था क्योंकि इसे वह अनैतिक समझता था।
रोम
रोम के उत्थान के साथ दासव्यवस्था भी अपने पूर्णत्व को प्राप्त हुई। दासता का सबसे अधिक सबंध युद्धविजय से रहा है। विजेताओं द्वारा अपनी सेवा के लिए पराजितों का उपयोग करना युद्ध की स्वाभाविक परिणति रही है। रोमन साम्राज्य का अभ्युदय एवं प्रसार सैन्यबल पर हुआ अत: रोम में दासप्रथा का प्रचलन अत्यधिक हुआ। रोमन गणराज्य के उत्तरार्ध (ई.पू. तीसरी एवं दूसरी शती) में जब अधिकांश स्वस्थ रोमन नागरिकों को कार्थेजी युद्धों में संलग्न होना पड़ा तो भूस्वामियों ने युद्धबंदियों को कृषिकार्यों के लिए दासों के रूप में क्रय करना प्रारंभ किया। इन युद्धों के कारण रोम में दासता का अभूतपूर्व प्रसार हुआ। प्रकार का अनुमान इससे लगाया जा सकता है कि उस समय डेलोस द्वीप के एक प्रमुख दासबाजार में एक दिन में 10,000 दासों का क्रयविक्रय साधारण बात थी। कहते हैं कि आगस्टस के समय में जब एक नागरिक की मृत्यु हुई तो अकेले उसके अधिकार में ही उस समय चार हजार दास थे। शीघ्र ही इतालवी ग्राम समुदायों में दासों का बहुमत हो गया। नगरों में भी दासों का घरेलू कार्यों के लिए रखा जाता था। रोमन नागरिकों के मनोंजनार्थ दास योद्धाओं-ग्लैडियेटर्स-को कवचहीन स्थिति में शस्त्रयुद्ध करना पड़ता था। इस युद्ध में मृत्यु हो जाना साधारण घटना थी।
जब रोमन साम्राज्य में बहुसंख्यक दासों पर होनेवाला दुस्सह अत्याचार पराकाष्ठा पर पहुँच गया तो इटली तथा सिसली के ग्रामीण क्षेत्रों में दासविद्रोहों का सिलसिला शु डिग्री हो गया। सबसे प्रबल दासविद्रोह ई.पू. 73 के करीब ग्लैडियेटर्स के वीर नेता स्पार्टाकस के नेतृत्व में हुआ। विद्रोही दाससेनाओं का आकार निरंतर बढ़ता गया और एक समय तो समस्त दक्षिणी इटली दासों के हाथ में चला गया था। रोमन साम्राज्य के अंतिम चरण में जब साम्राज्यप्रसार रुक गया तो नए दासों का प्राप्त होना बंद हो गया। फलत: रोमन दासों की स्थिति भी सुधरने लगी। दासता के स्थान पर अर्ध-दासता बढ़ने लगी। रोमन साम्राज्य तथा व्यवस्था की अस्थिरता एव पतन का एक प्रधान कारण दासप्रथा थी। बहुसंख्यक दासों का अपने शोषण और उत्पीड़न पर खड़ी व्यवस्था से कोई लगाव न होना स्वाभाविक था। ऐसी स्थिति में रोमन व्यवस्था की जड़ें सामाजिक दृष्टि से अधिक पुष्ट न हो सकीं।
यूरोपीय देश
दासता को निर्ममता के शिखर पर पहुँचानेवाले रोमन साम्राज्य के विघटन के उपरांत यूरोप में दासप्रथा की कठोरता में कुछ कमी आई। अब यूरोपीय देशों को अधिकतर दास स्लाव क्षेत्र से प्राप्त होते थे। दास शब्द के अंग्रेजी, यूरोपीय भाषाओं के पर्याय "स्लेव" शब्द की व्युत्पत्ति इसी से हुई है। यूरोप में 10वीं तथा 14वीं शती के बीच दासप्रथा सामान्य रूप में चलती रही। 14वीं शती के आस पास पूर्वी यूरोप तथा पश्चिमी एशिया पर होनेवाले आक्रमणों से पश्चिमी यूरोप को पुन: युद्धबंदियों की प्राप्ति होने लगी। मध्ययुग के अंतिम चरण में राष्ट्रवाद और कट्टर धार्मिकता के सम्मिश्रण से युद्धबंदियों के प्रति असहिष्णुता बरती गई। गैर ईसाई बंदियों को ""यीशु के शत्रु"" घोषित कर दासों के रूप में उन्हें क्रय करने का धर्मादेश एक बार सर्वोच्च धर्मगुरु पोप ने स्वयं जारी किया था। पादरियों की सेवा के लिए रखे जानेवाले गिरजाघर के दासों की स्थिति कुछ मानों में घरेलू दासों से भी बदतर थी। युद्धबंदियों की प्राप्ति से एक बार फिर इतालवी दासव्यापारियों का भाग्य चमक उठा। मनुष्यों के यह व्यापारी तुर्की से सीरियाई, आर्मीनीयाई तथा स्लाव दासों को लाकर भूमध्यसागरीय देशों की माँग पूरी करते थे। इसी काल से ओटोमन तुर्कों के इस्लामी साम्राज्यप्रसार ने भी दासता को बढ़ाया।
15वीं शती के मध्य के करीब पुर्तगाली नाविकों ने हब्शी दास व्यापार में अरबों का एकाधिकार समाप्त कर दिया। पहली बार अफ्रीकी दासों का व्यापार समुद्री मार्ग से प्रारंभ हुआ। पुर्तगाल में दासों की माँग निरंतर बढ़ती जा रही थी क्योंकि मूर युद्धों एवं औपनिवेशिक प्रसार के कारण पुर्तगाली जनसंख्या घटती जा रही थी। दासों का आयात इतना बढ़ा कि 16वीं शती में पुर्तगाल के अनेक क्षेत्रों में श्वेतों की अपेक्षा हब्शियों की संख्या अधिक हो गई थी। चूँकि दासता में रंगभेद प्रबल नहीं था अतएव मुक्त रूप से रक्तसंमिश्रण होता था। पुर्तगालियों की धमनियों में आज भी हब्शी रक्त तथा श्वेत रक्त साथ साथ बहता है। पुर्तगाल के अलावा स्पेन में भी काले दास रखे जाते थे।
नई दुनिया
पश्चिमी सभ्यता के आधुनिक युग में पदार्पण करने पर एक बार फिर रोमन युग की तरह दासता का प्रसार तब बढ़ा जब साहसिक यूरोपीय नाविकों ने अमरीकी महाद्वीपों की खोज की तथा उपनिवेशों की नींव रखी। नई दुनिया के पश्चिमी द्वीपसमूह, मैक्सिका, पेरू, ब्राजील आदि देशों में उत्पादित गन्ने, कपास, तंबाकू जैसी वस्तुओं की माँग यूरोप में होने लगी। इन वस्तुओं का सबसे सस्ता उत्पादन दास की मेहनत के आधार पर होता था। स्पेन के तत्वावधान में सर्वप्रथम नई दुनिया की खोज करनेवाले कोलंबस ने स्वयं ही पश्चिमी द्वीपसमूहों के मूलवासियों को दास बनाना प्रारंभ किया था। तदुपरांत इन यूरोपीय उपनिवेशों की धरती के पुत्रों की जो दुर्दशा दासों के रूप में की गई उसका कुछ अनुमान इससे लगाया जा सकता है कि स्पेन के औपनिवेशिक युग का अंत होते होते पश्चिमी द्वीपसमूहों के कैरिबी मूल निवासियों का नामोनिशान मिट चुका था। उधर दक्षिणी अमरीका के ब्राजील आदि देशें में पुर्तगालियों ने बड़े पैमाने में व्यापार चलाया। ख्रिस्तानी यूरोपीय "सभ्यों" के अनुसार "असभ्य" मूल निवासियों को "सच्चे धर्म" में दीक्षित कर सभ्य बनाने का एकमात्र मार्ग उन्हें दास बना लेना था और सभ्य बनाने की इस प्रक्रिया में सब कुछ क्षम्य था।
हब्शी दासता
1510 ई. के करीब जब अफ्रीकी हब्शी दासों से लदा पहला जहाज नई दुनिया पहुँचा तो दासता के इतिहास में एक नया मोड़ आया। मूलनिवासी दास कभी कभी अपनी विद्रोही गतिविधियों के कारण श्वेत महाप्रभुओं का सरदर्द बन जाते थे और साथ ही स्पेन एवं पुर्तगाल के राजा तथा धर्मगुरु भी उन दासों के प्रति सहिष्णुता बरतने की चर्चा करने लग जाते थे। मूलनिवासी दासों की तुलना में ये नए हब्शी दास अधिक आज्ञाकारी तथा कठोर श्रमी थे जिसका प्रधान कारण इन हब्शियों का अपनी अफ्रीकी मातृभूमि से दूर सात समूद्र पार रहना था। अत: हब्शियों की माँग बढ़ने लगी। गन्ने, कपास के खेतों में और खानों में दास-श्रम पहले से भी अधिक उपयोगी हो गया। फलत: हब्शियों का आयात इतना बढ़ा कि शीघ्र ही पश्चिमी द्वीपसमूहों में उनका बहुमत हो गया। लालची यूरोपीय शक्तियों के तत्वावधान में दासव्यापार की निजी कंपनियों में ऐसी घोर प्रतिस्पर्धा चली कि 18वीं सदी के प्रारंभ तक हब्शी दासव्यापार पराकाष्ठा पर पहुँच गया। अंग्रेज तो इस काम में रानी एलिजाबेथ के काल में ही निपुण हो चुके थे क्योंकि रेले, गिलबर्ट, हाकिंस तथा ड्रेक जैसे व्यक्ति अपहरण, लूटमार आदि तरीकों से दासव्यापार चलाकर इंग्लैंड को समृद्ध बना रहे थे।
हब्शियों को वस्तुओं के बदले प्राप्त कर और जहाजों में जानवरों की तरह ठूँसकर अतलांतिक पार अमरीका ले जाया जाता था। वहाँ उन्हें बेचकर चीनी, कपास, चावल तथा सोने से लदे जहाज यूरोप लौटते थे। वास्तव में इंग्लैंड, अमरीका तथा यूरोपीय पूँजीवाद का एक प्रमुख आधार दासव्यापार है। एक अनुमान के अनुसार सन् 1680-1786 के बीच लाख हब्शियों को अतलांतिक पार ले जाया गया। इन दासों को अपने विभिन्न यूरोपीय स्वामियों की भाषा तथा धर्म को भी ग्रहण करना पड़ता था क्योंकि उन्हें उस नरक में अपनी सांस्कृतिक विरासत को जीवित रखने के अवसर ही कहाँ प्राप्त हो सकते थे। आत्महत्या या पलायन के आलावा मुक्ति के कोई मार्ग न थे। हब्शी दास श्वेत स्त्रियों के साथ संपर्क की कल्पना भी नहीं कर सकते थे जब कि श्वेत स्वामी हब्शियों के साथ यौन संबंध कर लेते थे। किंतु वर्णसंकर संतानें कुछ अपवादों को छोड़कर दासता का ही स्तर प्राप्त करती थीं। हब्शी दासों के आवास अत्यंत दयनीय तथा भोजन निकृष्टतम होता था। दास झुंडों के श्वेत निरीक्षक खेतों या खानों में काम कराते समय उनपर चाबुकों का खुलकर प्रयोग करते थे।
उत्तरी अमरीका तथा विशेषकर संयुक्त राज्य अमरीका के इतिहास में हब्शी दासता तथा तज्जनित स्थितियों का प्रारंभ से लेकर आज तक विशेष महत्व रहा है। दासप्रथा के कारण ही वहाँ तंबाकू, कपास आदि की कृषि में आश्चर्यजनक प्रगति हुई तथा भूमि से अप्रत्याशित खनिज संपत्ति निकाली गई; दासव्यवस्था ने ही संयुक्त राज्य को पूँजीवादी तथा औद्योगिक प्रगति में विश्व का अगुआ बनने में सबसे अधिक सहायता दी है; तथा दासप्रथा ने ही संयुक्त राज्य के राजनीतिक इतिहास में सबसे महत्वपूर्ण प्रभाव डाला है क्योंकि दासता के प्रश्न पर उक्त राष्ट्र भीषण गृहयुद्ध से गुजरकर विभाजित होते होते बचा है। यद्यपि संयुक्त राज्य में दासता पहले अवैधानिक करार दी जा चुकी थी तथापि आज भी वहाँ की सबसे बड़ी राष्ट्रीय समस्या हब्शी समस्या है जिसका पूर्ण समाधान दृष्टिगत नहीं हो रहा है। यह उन्हीं हब्शियों की समस्या है जिनके पर्वज श्वेत महाप्रभुओं के क्रीतदास थे।
संयुक्त राज्य में 18वीं शती में जब हब्शियों के विद्रोहों की कुछ संभावना होने लगी तो वैधानिक रूप से हब्शियों के लिए शस्त्रधारण, ढोल नगाड़े रखना तथा रात्रि में सड़कों पर निकलना वर्जित कर दिया गया। जब वर्जिनिया में, जो संयुक्त राज्य में काले दासों का प्राचीनतम तथा विशालतम केंद्र था, नेट टर्नर नामक दास पादरी के नेतृत्व में एक छोटा विद्रोह हुआ तो दास राज्यों में हब्शियों को पढ़ना-लिखना सिखाना भी अवैधानिक घोषित कर दिया गया। संयुक्त राज्य में दासप्रथा की प्रधान विशेषता रंगभेद रही है।
यद्यपि प्रारंभ में दासों पर भयावह अत्याचार होते थे और उन्हें असहनीय कष्ट उठाने पड़ते थे, फिर भी धीरे-धीरे उनके प्रति अधिक उदारतापूर्ण व्यवहार किया जाने लगा। एथेंस में यदि किसी दास के साथ कष्टकर दुर्व्यवहार होता था तो वह किसी दूसरे स्वामी के हाथ बेच दिए जाने की माँग कर सकता था। उसके स्वामी को यह अधिकार न था कि जब इच्छा हो तब उसके प्राण ले ले। मालिक के परिवार के किसी व्यक्ति की हत्या कर देने पर भी उसके स्वामी को यह अधिकार न था। सामान्यतया न्यायालय में मुकदमा चलाए बिना उसे प्राणदंड नहीं दिया जा सकता था। रोम में उनकी स्थित सुधारने में अधिक समय लगा। वहाँ दास के प्राण ले लेने की पूरी छूट स्वामी को थी। उसे विवाह करने का अधिकार न था। बहुत से दासों को अक्सर रात में जंजीरों से बाँधकर रखा जाता था। क्रमश: इस स्थिति में थोड़ा सुधार होता गया। कुछ मालिकों ने अपने बच्चों की अच्छी तरह देखभाल करने पर दासों को स्वतंत्र कर देने का आश्वासन देना शु डिग्री किया और कुछ ने उन्हें निर्धारित अवधि तक कड़ी मेहनत करने पर छोड़ देने का वचन दिया। कानून के अनुसार बच्चों को गुलाम के रूप में बेचने की मुमानियत कर दी गई और कर्ज चुकाने के लिय भी किसी को दास बनाने पर रोक लगा दी गई।
दासप्रथा का उन्मूलन
पश्चिम में दासप्रथा उन्मूलन संबंधी वातावरण 18वीं शती में बनने लगा था। अमरीकी स्वातंत्र्य युद्ध का एक प्रमुख नारा मनुष्य की स्वतंत्रता था और फलस्वरूप संयुक्त राज्य के उत्तरी राज्यों में सन् 1804 तक दासताविरोधी वातावरण बनाने में मानवीय मूल अधिकारों पर घोर निष्ठा रखनेवाली फ्रांसीसी राज्यक्रांति का अधिक महत्व है। उस महान क्रांति से प्रेरणा पाकर सन् 1821 में सांतो दोमिंगो में स्पेन के विरुद्ध विद्रोह हुआ और हाईती के हब्शी गणराज्य की स्थापना हुई। अमरीकी महाद्वीपों के सभी देशों में दासताविरोधी आंदोलन प्रबल होने लगा।
संयुक्त राज्य अमरीका के उदारवादी उत्तर राज्यों में दासता का विरोध जितना प्रबल होता गया उतनी ही प्रतिक्रियावादी दक्षिण के दास राज्यों में दासों के प्रति कठोरता बरती जाने लगी तथा यह तनाव इतना बढ़ा कि अंतत: उत्तरी तथा दक्षिणी राज्यों के बीच गृहयुद्ध छिड़ गया। इस युद्ध में अब्राहम लिंकन के नेतृत्व में दासविरोधी एकतावादी उत्तरी राज्यों की विजय हुई। सन् 1888 के अधिनियम के अनुसार संयुक्त राज्य में दासता पर खड़े पुर्तगाली ब्राजील साम्राज्य का पतन हुआ। शनै: शनै: अमरीकी महाद्वीपों के सभी देशों से दासता का उन्मूलन होने लगा। 1890 में ब्रसेल्स के 18 देशों के सम्मेलन में हब्श दासों के समुद्री व्यापार को अवैधानिक घोषित किया गया। 1919 के सैंट जर्मेन संमेलन में तथा 1926 के लीग ऑव नेशंस के तत्वावधान में किए गए संमेलन में हर प्रकार की दासता तथा दासव्यापार के संपूर्ण उन्मूलन संबंधी प्रस्ताव पर सभी प्रमुख देशों ने हस्ताक्षर किए। ब्रिटिश अधिकृत प्रदेशों में सन् 1833 में दासप्रथा समाप्त कर दी गई और दासों को मुक्त करने के बदले में उनके मालिकों को दो करोड़ पौंड हरजाना दिया गया। अन्य देशों में कानूनन इसकी समाप्ति इन वर्षों में हुई - भारत 1843, स्विडेन 1859, ब्राजिल 1871, अफ्रिकन संरक्षित राज्य 1897, 1901, फिलिपाइन 1902, अबीसीनिया 1921। इस प्रकार 20वीं शती में प्राय: सभी राष्ट्रों ने दासता को अमानवीय तथा अनैतिक संस्था मानकर उसके उन्मूलनार्थ कदम उठाए। संभवत: अफ्रीका में अंगोला जैसे पुर्तगाली उपनिवेशों की तरह के दो एक अपवादों को छोड़कर इस समय कहीं भी उस भयावह दासव्यवस्था का संस्थात्मक अस्तिव नहीं है जो आज की पाश्चत्य सभ्यता की समृद्धि तथा वैभव का एक प्रधान आधार रही है।
क्राइम पेट्रोल
क्राइम पॅट्रोल एक भारतीय टेलीविजन पर प्रसारित अपराध-श्रृंखला है जिसका विकास, लेखन और निर्देशन सुब्रामनियम एस० अय्यर ने सोनी एंटरटेनमेंट टेलीविजन इंडिया और सोनी एंटरटेनमेंट टेलीविजन एशिया के लिए किया है। श्रृंखला के रूप में भारत में होने वाले अपराध के मामलों को नाटकीय संस्करण में प्रस्तुत किया जाता है। श्रृंखला के सर्वप्रथम 9 मई 2003 को हरी झंडी दिखाई गई थी और यह सिलसिला अगले 3 सीज़न के लिए चलता रहा है। वर्तमान में अपराध पेट्रोल दस्तक शीर्षक सीज़न 4 में प्रसारित किया जा रहा है और अनूप सोनी द्वारा इसे पेश किया गया है। सीज़न 4 कुख्यात बेबी फ़लक मामले, 2012 दिल्ली सामूहिक बलात्कार मामले और 2013 मुंबई सामूहिक बलात्कार जैसे मामलों को प्रसारित किया गया है।
धारावाहिक का मुख्य लक्ष्य
इस धारावाहिक का आदर्श वाक्य है "अपराध किसी का भला नहीं करता" ("Crime never pays")। अनूप सोनी के अनुसार इस तरह के एक रियलिटी शो के पीछे मूल विचार लोगों के बीच में आपराधिक गतिविधियों से दर्शकों को जागरुक बनाने और कैसे उन्हें बताना कि कैसे वे खुद की रक्षा कर सकते हैं। यह वास्तविक जीवन के अपराध और घटनाओं का नाटकीय रूपांतर है और दिखाता है कि पुलिस मामलों को कैसे सुलझाती है।
पसन्द
दुनिया भर में अपराध के इस नाटकीय रूपान्तर को ज्यादातर पसन्द किया गया है। वर्तमान में अपराध पेट्रोल दस्तक इसके पिछले सीज़न की तुलना में अधिक लोकप्रिय हो गया है, हालांकि हाल ही में इसके उत्पादन और गुणवत्ता के लिए आलोचना की गई है और सीआईडी ​​जैसे काल्पनिक अपराध शो से कड़ी प्रतिस्पर्धा का सामना कर रहा है।
अंतर्राष्ट्रीय प्रसारण
क्राइम पॅट्रोल दस्तक अन्य भारतीय भाषाओं में डब किया गया है। पाकिस्तान में यह शो "जियो तेज" और "जियो कहानी" पर देखा गया है। क्राइम पॅट्रोल दस्तक का एक बंगाली संस्करण सेट इंडिया ही के चैनल सोनी आठ पर प्रसारित किया गया है।
सन्दर्भ
श्र:भारतीय टेलीविजन धारावाहिक
1970 दशक की बॉलीवुड फिल्में
1970 के दशक के सबसे सफल चलचित्र है :
लड़वाली, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
संदलपुर गाँव, दानापुर (पटना)
संदलपुर दानापुर, पटना, बिहार स्थित एक गाँव है।
तंत्राख्यायिका
तंत्राख्यायिका" या "तंत्राख्यान" में कथाओं की रूपरेखा बहुत ही परिमित है। नीतिमय पद्यों का संकलन बहुत ही संक्षिप्त तथा औचित्यपूर्ण है।
कोम्मेर, चेन्नूर‌ मण्डल
कोम्मेर, चेन्नूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मुन्धा खेड़ी, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
उतरौडा, कपकोट तहसील
उतरौडा, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
रेमडेसिविर
रेम्डेसिविर (Remdesivir) एक अनेक विषाणुओं के विरुद्ध काम करने वाली दवा है जिसका विकास गिलीड साइन्सेस (Gilead Sciences) नामक दवा-निर्माता कम्पनी ने किया है। यह दवा शिराओं में इंजेक्शन के द्वारा प्रविष्ट करायी जाती है। यह वेक्लुरी (Veklury) ब्राण्ड नाम से बिकती है। 2020 कोरोनवायरस महामारी के समय विश्व के ५० देशों में रेम्डेसिविर को कोविड-१९ की चिकित्सा के लिए अधिकृत किया गया था।
रेमडेसिविर का विकास हेपटाइटिस सी के इलाज के लिए हुआ था। लेकिन, बाद में इबोला वायरस के इलाज में भी इसका उपयोग किया गया। कोरोना वायरस के इलाज में प्रयुक्त शुरुआती दवाओं में रेमडेसिविर भी शामिल थी। जिसकी वजह से यह दवा मीडिया की सुर्खियों में रही है। हालांकि 20 नवम्बर 2020 को विश्व स्वास्थ्य संगठन ने कहा था कि कोरोना मरीजों के इलाज में डॉक्टरों को रेमडेसिविर के इस्तेमाल से बचना चाहिए। डब्ल्यूएचओ के दावों के उलट दवा बनाने वाली कंपनी ने रेमडेसिविर के पक्ष में दलील देते हुए कहा कि दवा कोरोना के इलाज में कारगर हैं।
दिसंबर २०२० में कैंब्रिज विश्वविद्यालय ने कोरोना वायरस से संक्रमित और कमजोर इम्युन सिस्टम वाले एक मरीज को रेमडेसिविर दवा दी थी। इलाज के दौरान पाया गया कि उस मरीज के स्वास्थ्य में जबरदस्त सुधार हुआ। यही नहीं, उसके शरीर से कोरोना वायरस का खात्मा भी हो गया। इस अध्ययन को नेचर कम्युनिकेशन्स ने प्रकाशित किया था। उसी के बाद भारत सहित कई देशों में रेमडेसिविर के इस्तेमाल की खबरें आईं। रेमडेसिविर पर अध्ययन करने वाले वैज्ञानिकों ने कहा था कि यदि संक्रमण के आरम्भिक चरण में इसे मरीज को दिया जाए तो उस समय यह अधिक कारगर होती है।
बुरे प्रभाव
कोविड संक्रमित हर रोगी को रेमडेसिविर इंजेक्शन लगाने की जरुरत नहीं होती है। बिना जरुरत के किसी को रेमडेसिविर इंजेक्शन दिया जाए तो उसके यकृत (लीवर) पर असर पड़ सकता है। कोविड संक्रमित मरीज जिनकी छाती में 20 प्रतिशत या अधिक संक्रमण हो, या मधुमेह, उच्च रक्तचाप हो, इस तरह के रोगियों को रेमडेसिविर इंजेक्शन दिया जाना चाहिए। ये बाते अरबिंदो अस्पताल के डायरेक्टर डा. विनोद भंडारी ने शनिवार को रेसीडेंसी कोठी में आयोजित पत्रकार वार्ता में कहीं। उन्होंने बताया कि इस इंजेक्शन को मरीज को लगाने के पहले लीवर फंक्शन टेस्ट किया जाना चाहिए। कोई भी व्यक्ति इस इंजेक्शन को अपनी इच्छाअनुसार घर पर खुद ना ले।
हाल ही में इस इंजेक्शन को लेकर जो बाजार में कमी चलने की बात सामने आ रही है, उसको लेकर एक बात सामने आ रही है कि लोगों ने जरूरत के बिना ही इसको ये समझकर रख लिया है कि ना जाने कब उन्हें या उनके परिवार वालों को इसकी जरूरत होने लगे। ऐसे में शासन को यह इंजेक्शन दवा दुकानों को देने के बजाए सीधे अस्पतालों को ही देना चाहिए। डीजीसीआई ने रेमडेसीवीर इंजेक्शन के इमरजेंसी में ही उपयोग करने के निर्देश दिए है। इस वजह से इसे आउटडोर या घर में उपयोग नहीं करना चाहिए।
भारत में रेमडेसिविर
भारत में रेमडेसिविर दवा को इंजेक्शन के रूप में कई कंपनियां बना रही हैं। सात भारतीय कंपनियों के पास गालीड साइन्सेस (Gilead Sciences) की इस दवा को बनाने का लाइसेंस है जिसकी कुल क्षमता हर महीने 39 लाख यूनिट्स की है। इनमें डाक्टर रेड्डीज लैब, जायडस कैडिला (Zydus Cadila), सिप्ला और हेटेरो लैब शामिल हैं। इनके अलावा जुबलिएंट लाइफ साइंस और मायलन (Mylan) भी इसे यहीं बनाने के लिए प्रयासरत हैं।
इस समय भारत में रेमडेसिविर इंजेक्शन 100 एमजी के वॉयल में आ रहा है। इसके एक वॉयल का मूल्य 2800 रुपये से 6000 रुपये के बीच है। इसकी सबसे सस्ती दवा कैडिला जायडस बना रही है जिसके एक वॉयल की कीमत 2800 रुपये है। सिप्ला भी इस दवा को बना रही है। उसके दवा की कीमत 4000 रुपये है। डॉक्टर रेड्डी लैब की यह दवा 5400 रुपये की है। इसकी सबसे महंगी दवा हेटेरो लैब की है। उसकी दवा की कीमत 5000 से 6000 रुपये की पड़ती है। (अप्रैल २०२१)
अप्रैल २०२१ में भारत में कोरोना वायरस के संक्रमण की दूसरी लहर शुरू होने के बाद रेमडेसिविर की मांग में भारी तेजी दर्ज की गई है। कहा जा रहा है कि इस दवा का अवैध भंडारण हो रहा है, ताकि इसकी ब्लैक मार्केटिंग हो सके। इसी के चलते बाजार से रेमडेसिविर दवा बाजार से गायब हो गई लगती है।
सरकार ने ये निर्देश भी दिए हैं-
लाय सरपाटिल
लाय सरपाटिल जिन्हें लाई पाटिल के नाम से भी जाना जाता है छत्रपति शिवाजी भोंसले के समय मराठा साम्राज्य के समूंद्री सेना से एक सैन्य टुकड़ी के नायक थे। उनका जन्म महाराष्ट्र के अलीबाग मे एक सोन कोली परिवार मे हुआ था जो कोलीयों का पारंपरिक मुखिया था एवं उनके बीच व्यवस्था बनाए रगते थे। शिवाजी महाराज ने सरपाटिल के सम्मान मे एक लड़ाकू जहाज बनवाया था जिसका नाम पालखी रखा गया।
लाय सरपाटिल को पेशवा ने जंजीरा द्विप पर चढ़ाई करने के लिए मराठा समुद्री सेना मे सैन्य टुकड़ी का अध्यक्ष बनाया था जिसके बाद सरपाटिल ने दस वर्ष तक मराठा साम्राज्य मे सेवा की।
इतिहास
१६७५ मे शिवाजी महाराज ने जंजीरा द्विप को मराठा साम्राज्य मे सामिल करना चहा जिसके लिए सरपाटिल को जंजीरा पर चदाई का आदेश मिला मराठा साम्राज्य के प्रधानमंत्री पेशवा मोरोपंत पिंगले ने योजना बनाई की लाय सरपाटिल के नेतृत्व मे मराठा समुद्री सेना जंजीरा पर चदाई के लिए रस्सीयां टांग देंगे और बाद मे पेशबा मराठा थल सेना लेकर जंजीरा पर आक्रमण कर देगा।
योजना के अनुसार सरपाटिल ने आधी रात को जंजीरा के शिद्दीयों से बचते हुए जंजीरा द्विप के चारों ओर ५०० रस्से लटका दिये और हमला के लिए तैयार हो गए। लेकिन पेशवा का कोई अता-पता नहीं था। सरपाटिल ने सुबह होने तक पेशवा और मराठा थल सेना का इंतजार किया लेकिन कोई नहीं आया और सरपाटिल भी जंजीरा पर आक्रमण नही कर सकता था क्योंकि मराठा समुद्री सेना काफी कम थी अगर युद्ध होता तो शिद्दी कुछ ही समय मे मराठाओं को हरा देते इसलिए सुबह सूरज उगने से पहले ही ५०० रस्से वापिस खिंचकर और हतास होकर वापस लोट गया।
सरपाटिल के साहस और बहादुरी को देखते हुए शिवाजी ने लाय को रायगढ़ बुलाया और सरपाटिल की उपाधि से सम्मानित किया और सरपाटिल के लिए खास युद्ध जहाज़ बनवाया।
ग्रिज़ली भालू
ग्रिज़ली भालू (Grizzly bear) या उत्तर अमेरिकी भूरा भालू (North American brown bear), जिसका वैज्ञानिक नाम उरसस आर्कटोस होरिबिलिस (Ursus thibetanus horriblis) है, भूरे भालू की एक उपजाति है। यह उत्तर अमेरिका में मिलती है।
भीमिनि, भीमिनि मण्डल
भीमिनि, भीमिनि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
धधकी तारा
धधकी तारा (flare star) ऐसा परिवर्ती तारा होता है जो कभी-कभी बिना चेतावनी के अचानक कुछ मिनटों के लिये अपनी चमक को साधारण से बहुत अधिक बढ़ा दे। खगोलशास्त्रियों का अनुमान है कि यह प्रक्रिया हमारे सूरज के सौर प्रज्वालों के समान है और उन तारों के वायुमण्डल में एकत्रित चुम्बकीय ऊर्जा के कारण होती है। स्पेक्ट्रोस्कोपी जाँच से पता चला है कि चमक की यह बढ़ौतरी रेडियो तरंगों से लेकर एक्स रे तक पूरे वर्णक्रम (स्पेक्ट्रम) में देखी जा सकती है। सबसे पहले ज्ञात धधकी तारे वी१३९६ सिगनाए (V1396 Cygni) और एटी माइक्रोस्कोपाए (AT Microscopii) थे जिनकी खोज सन् १९२४ में हुई। सबसे अधिक पहचाने जाना वाला धधकी तारा यूवी सेटाए (UV Ceti) है, जो १९४८ में मिला था।
अधिकतर धधकी तारे कम चमक वाले लाल बौने होते हैं हालांकि हाल में हुए अनुसन्धान में संकेत मिला है कि कम द्रव्यमान (मास) वाले भूरे बौने भी धधकने में सक्षम हो सकते हैं। कुछ दानव तारे भी धधकते हुए मिले हैं लेकिन यह उनके द्वितारा मंडल में होने से उनके साथी तारे के शक्तिशाली गुरुत्वाकर्षक खींचाव के कारण हुआ समझा जाता है। इसके अलावा सूरज से मिलते-जुलते ९ तारों में भी धधकन देखी गई है, जिसके बारे में खगोलशास्त्री समझते हैं कि यह उनके इर्द-गिर्द बृहस्पति जैसे भीमकाय ग्रह की बहुत ही समीपी कक्षा में उपस्थिति की वजह से है।
सनरारी गाँव, दानापुर (पटना)
सनरारी दानापुर, पटना, बिहार स्थित एक गाँव है।
इख़्वान (कश्मीर)
इख़्वान उन कश्मीरियों का गिरोह था जो पहले आतंकी थे लेकिन बाद में भारत सरकार और भारतीय थल सेना के साथ मिलकर आतंकियों के सफाये के लिए काम करने लगे। इख्वानुल उन आतंकियों का गिरोह था जो सेना के लिए काम करते थे और भारत विरोधी आतंकियों को ठिकाने लगाते थे।
1994 में युसूफ पारे के नेतृत्व में इख्वानुल मुस्लिमीन नाम का एक संगठन अस्तित्व में आया। इख्वान पाकिस्तान की खुफिया एजेंसी आईएसआई के उपेक्षित आतंकियों का संगठन था। आईएसआई ने हिज्बुल मुजाहिदीन जैसे संगठन को तवज्जो देना शुरू कर दिया था जिससे कई अन्य आतंकी हाशिये पर चले गए। वे खुद को उपेक्षित महसूस करने लगे। ऐसे में पाकिस्तान जाकर आतंक की ट्रेनिंग ले चुके युसूफ पारे ने इख्वान की स्थापन की। इख्वान ने भारतीय सेना का साथ देना शुरू कर दिया। श्रीनगर में उस समय नैशनल कॉन्फ्रेंस के पूर्व एमएलसी जावेद अहमद शाह के नेतृत्व में अन्य ग्रुप भी काम चल रहा था जिसको राज्य पुलिस के स्पेशल ऑपरेशन ग्रुप का समर्थन प्राप्त था। उनके अलावा कश्मीर के अनंतनाग में लियाकत खान भी आतंकियों के खिलाफ ऑपरेशन चला रहा था। 1994 के अंत तक तीनों गिरोहों का विलय हो गया और एक संगठन इख्वानुल मुस्लिमीन बना।
लंबे राष्ट्रपति शासन के बाद 1996 में कराए गए जम्मू-कश्मीर विधानसभा चुनावों का श्रेय इख़्वान को दिया जाता है।
बेलमकोंडा साई सिनिवास
बेलमकोंडा साई सिनिवास (जन्म 3 जनवरी 1993) एक भारतीय अभिनेता हैं जो तेलुगु फिल्मों में काम करते हैं। फिल्म निर्माता बेलमकोंडा सुरेश के बेटे, उन्होंने एक्शन कॉमेडी अल्लुडु सीनू (2014) से अपनी शुरुआत की। इसने उन्हें सर्वश्रेष्ठ दक्षिण भारतीय पदार्पण के लिए फिल्मफेयर पुरस्कार जीता ।
पेशा
शिनिवास ने 2014 की तेलुगु फिल्म अल्लुडु सीनू में सामंथा अक्किनेनी और प्रकाश राज की मुख्य भूमिकाओं में अपनी शुरुआत की।
उसी वर्ष, उन्होंने अपने पिता के साथ फिल्म रबासा का सह-निर्माण किया। हालांकि, फिल्म एक व्यावसायिक विफलता थी।
2016 में, उन्होंने सोनारिका भटोरिया और प्रकाश राज के साथ तमिल हिट सुंदरपांडियन की तेलुगु रीमेक स्पीडूननोडु में अभिनय किया। उन्होंने राहुल प्रीत सिंह के साथ " जया जानकी नायक ", पूजा हेगड़े "सक्षम", " कवासम " में काजल अग्रवाल और मेहरीन पीरज़ादा के साथ और फिर " सीता " में अभिनय किया।    उन्होंने अनुपमा परमेश्वरन के साथ तमिल फिल्म " रक्षासुडु " में राक्षस के तेलुगु रीमेक में भी काम किया। 2021 में, उन्होंने नपा नादेश और अनु इमैनुएल के साथ फिल्म " अल्लुडु ऑथर्स " में अभिनय किया।
नवंबर 2020 में, यह घोषणा की गई कि बेलमकोंडा तेलुगु फिल्म छत्रपति (2005) के हिंदी रीमेक में अभिनय करेगी, जो उनका बॉलीवुड डेब्यू होगा। वी वी विनायक को फिल्म के निर्देशक के रूप में साइन किया गया था।
शीतकालीन ओलंपिक में स्नोबोर्डिंग
स्नोबोर्डिंग शीतकालीन ओलंपिक खेलों में एक खेल है। यह पहली बार जापान के नागानो में 1998 के शीतकालीन ओलंपिक में शामिल था। स्नोबोर्डिंग 1992 और 2002 के बीच शीतकालीन ओलंपिक कार्यक्रम में शामिल पांच नए खेल या विषयों में से एक था, और केवल एक ही नहीं था, जो पिछले पदक या प्रदर्शन कार्यक्रम नहीं था। 1998 में, चार घटनाओं, दो पुरुषों के लिए और दो महिलाओं के लिए, दो विशेषताओं में आयोजित किया गया: विशाल स्लैलम, विशाल स्लैलम स्कीइंग के समान एक डाउनहिल घटना; और अर्ध-पाइप, जिसमें प्रतिस्पर्धी एक सेमी-सर्कुलर खाई के एक तरफ से दूसरी तरफ जाते हुए चाल करते हैं। कनाडा के रॉस रिबगलिति ने पुरुषों की विशाल स्लैलम जीत ली और स्नोबोर्डिंग में स्वर्ण पदक जीतने वाले पहले एथलीट बने। रिबागलिटी को मारिजुआना के लिए सकारात्मक परीक्षण करने के बाद अंतर्राष्ट्रीय ओलंपिक समिति (आईओसी) ने अपने पदक को संक्षिप्त रूप से छीन लिया था। हालांकि, कनाडा ओलंपिक एसोसिएशन की अपील के बाद आईओसी के फैसले को वापस ले लिया गया था। 2002 के शीतकालीन ओलंपिक के लिए, विशाल स्लैलम का विस्तार सिर-टू-सिर रेसिंग करने के लिए किया गया था और इसका नाम बदलकर समानांतर विशालकाय स्लैलम था। 2006 में, एक तिहाई घटना, स्नोबोर्ड क्रॉस, पहली बार आयोजित किया गया था। इस घटना में, प्रतियोगियों एक दूसरे के खिलाफ दौड़ में कूदते हैं, मुस्कराते हुए और अन्य बाधाएं। 11 जुलाई 2011 को, अंतर्राष्ट्रीय ओलंपिक समिति के कार्यकारी बोर्ड ने 2014 में शीतकालीन ओलंपिक रोस्टर के लिए स्की और स्नोबोर्ड स्लोपस्टाइल को शामिल करने की मंजूरी दी थी, जो कि 2014 में प्रभावी है। यह फैसला दक्षिण अफ्रीका के डरबन में आईओसी की मीटिंग से प्रेस कॉन्फ्रेंस के माध्यम से घोषित किया गया था। एक पांचवां कार्यक्रम, समानांतर स्लैलॉम, 2014 में जोड़ा गया था।
महिलाएं
ध्यान दें 1. 1998 में विशालकाय स्लैलम; 2002 के बाद से समानांतर विशाल स्लैलम।
चेदि साम्राज्य
चेदि साम्राज्य (चेदी), एक वैदिक महाजनपद था जिसने मध्य भारत के आसपास के राज्य पर शासन किया। यह साम्राज्य यदुवंश के हैहयवंश के चेदि-चन्देल क्षत्रियों द्वारा शासित था।। हिंदू पुराणों के अनुसार, विदर्भ के हैहय शासक, कैसिका के पुत्र, चिदी ने चेदि वंश और चेदि साम्राज्य की स्थापना की। इसकी राजधानी को सुक्तिमती कहा जाता था। शिशुपाल ने सुक्तिमती में चन्देरी का किला एवं नगर की स्थापना कर उसे अपनी राजधानी बनाई तब से वंश का नाम बदल कर सुक्तिमती का चेदि-चन्देल वंश हो गया।
उत्पत्ति
महाभारत और अन्य पुराणों के अनुसार, प्राचीन भारत के चेदिवंश और चेदि साम्राज्य की स्थापना विदर्भ के राजा के पुत्र चिदी द्वारा की गई थी। वो यदुवंश के क्षत्रियों में हैहयवंश की शाखा और हैहय-वृष्णीवंश का परिवर्तित नाम चेदिवंश थे जिनका शासक राजपरिवारवंश का नाम चन्देलवंश पड़ गया महाराजा शिशुपाल के समय।
इतिहास
महाभारत के व्यास द्वैपायन, ब्रम्हवैवर्त पुराण के गणपति खंड, विष्णु पुराण और हरिवंश के अनुसार, पृथ्वी और भगवान सहस्त्रार्जुन पर हैहय साम्राज्य के अंत के बाद, भगवान कार्तवीर्य अर्जुन के 1000 पुत्रों में से, ज्येष्ठ पुत्र मधु को दक्षिणी माहिष्मती का राजा बनाया गया। वृष्णी मधु का पुत्र था जिसने वृष्णी वंश की स्थापना की थी। कैसिका तक अज्ञात (पुराणों में उल्लेख नहीं)
कैसिका
हैहय-वृष्णी शासक कैसिक ने विदर्भ के राजा पर जीत हासिल की थी। विदर्भ राज्य के उत्तरी भाग को बाद में उनके बेटे ने एक नए जनपद के रूप में बसाया था।
चिदी
महाभारत और अन्य पुराणों के अनुसार, प्राचीन भारत के चेदि राजवंश और चेदि साम्राज्य की स्थापना विदर्भ के हैहय-वृष्णि राजवंश के राजा की कैसिका के पुत्र चिदी ने की थी। चेदि यदुवंश के क्षत्रियों की हैहय शाखा से थे।
सुबाहु
सुबाहु को चेदि के राजा के रूप में वर्णित किया गया था, निषाध राजा नाल और भगवान राम के समय में. उनकी पत्नी, दमयंती विदर्भ की राजकुमारी, जंगल में अकेली रह गईं, चेदि की ओर जा रहे व्यापारियों के कारवां से मिला। उनके साथ वह चेदि राजधानी पहुँची और चेदि के महल में रानी की दासी के रूप में रहने लगी। (3-64,65)
उपरिचार वसु
उपरीचर वसु ने विशाल चेदि साम्राज्य को पराजित किया और वहाँ की राजधानी सुक्तिमती पर अधिकार कर लिया। बाद में उसने चेदि साम्राज्य को 5 भागों में विभाजित कर अपने पुत्रों को दे दिया। उनके पुत्र बृहद्रथ को मगध में स्थापित किया गया था, उनके अन्य पुत्रों, अर्थात, प्रत्याग्रह को चेदि के दक्षिणी भाग में स्थापित किया गया था, उत्तरी में कुसंव (मणिवन्ना), पूर्वी कलिंग में मावेला और यदु द्वितीय अज्ञात।
प्रत्याग्रह
प्रत्याग्रह को उनके पिता उपरीचार वसु द्वारा चेदि साम्राज्य के राजा के रूप में ताज पहनाया गया था, जब तक कि वह दमघोष से हार नहीं गए थे।
दमघोष
धमघोष चेदि देश के राजा और शिशुपाल के पिता थे। उसकी पत्नी श्रुत्सव थी (वासुदेव की बहन)। उन्होंने पुरु राजा प्रताग्रह को पराजित कर चेदि वंश के स्वतंत्र शासन की पुनः स्थापना की। भागवत-पुराण IX के अनुसार। 24. 39. ब्रह्माण्ड-पुराण III. 71. 159. विष्णु-पुराण IV. 14. 44 शिशुपाल विवाह के दौरान जरासंध द्वारा गोमंता की घेराबंदी के दौरान वह दक्षिण में तैनात था; सूर्य ग्रहण के लिए स्यमंतपंचक गए।
शिशुपाल
शिशुपाल राजा दमघोष (1,189) का दुष्ट पुत्र था। उनका एक और नाम था सुनीता। उनकी मां श्रुतकीर्ति थीं, जो कुंती की बहन थीं, पांडवों की मां थीं। कुंती और श्रुतकीर्ति दोनों ही वासुदेव कृष्ण के पिता वासुदेव की बहनें थीं। हालाँकि शिशुपाल ने कृष्ण (2,44) के साथ शत्रुता विकसित की, हालांकि वह पांडव भीम के प्रति स्नेही था। पांडव राजा युधिष्ठिर के राजसूय बलिदान के लिए श्रद्धांजलि एकत्र करने के अपने सैन्य अभियान के दौरान, भीम एक महीने तक अतिथि के रूप में शिशुपाल के महल में रहे। उन्होंने अपने राज्य पर युधिष्ठिर के आधिपत्य को भी स्वीकार कर लिया और भीम को श्रद्धांजलि (2,28) दी। युधिष्ठिर के राजसूय समारोह के दौरान, शिशुपाल और वासुदेव कृष्ण के बीच विवाद उत्पन्न हो गया। पांडवों ने मध्यस्थता करने की कोशिश की। उन्होंने कृष्ण के साथ पांडवों और कुरु के पितामह भीष्म को भी फटकार लगाई। तब कृष्ण ने अत्यंत क्रोधित होकर शिशुपाल का सिर धड़ से अलग कर दिया। (2,44)।
कृष्ण के प्रति शिशुपाल की अनेक शत्रुताएँ थीं। उन्होंने द्वारका के शहर को जला दिया, जबकि कृष्ण अपनी सेना के साथ प्राग्ज्योतिष में थे। उसने द्वारका के पास रैवतका पहाड़ी पर खेल रहे राजा भोज पर हमला किया। उन्होंने मथुरा के कृष्ण के पिता राजकुमार वासुदेव के घोड़े को उनके अश्व-बलि के दौरान चुरा लिया। उन्होंने द्वारका से सौवीर साम्राज्य जाते समय अक्रूर (वभ्रु - कृष्ण के मित्र) की पत्नी का अपमान किया। उसने विसाला की राजकुमारी का अपहरण कर लिया, अर्थात भद्रा, करुषा राजा की मंगेतर। (2,44)
धृष्टकेतु
धृष्टकेतु, चेदि के राजा (3,12), को राजा शिशुपाल (5,50) के बड़े बेटे के रूप में वर्णित किया गया था। धृष्टकेतु के समय में भी चेदि-चन्देलो की राजधानी चन्देरी, सुक्तिमती में थी। धृष्टकेतु कुरुक्षेत्र युद्ध में पांडवों की सेना में सेनापति थे। वह चेदियो, कासिस की सेना का नेता था, और करुशास (5,199)। भीष्म (5,172) की रेटिंग के अनुसार वह एक महारथ (एक महान रथ-योद्धा) थे। उनके एक पुत्र ने भी युद्ध (5,57) में भाग लिया। वह द्रोण (7,128), (11,25) द्वारा मारा गया था। धृष्टकेतु भी द्रोण द्वारा युद्ध में मारा गया था।
कुरुक्षेत्र के युद्ध में
चेदि साम्राज्य के राजा, धृष्टकेतु, शिशुपाल के पुत्र (जो युधिष्ठिर के राजसूय यज्ञ के दिन कृष्ण द्वारा मारे गए थे।) और उनके पुत्रों (कम से कम 3) ने पांडवों की ओर से कुरुक्षेत्र युद्ध में भाग लिया। धृष्टकेतु को युद्ध के 14वें दिन गुरु द्रोणाचार्य ने मार डाला था। चेदि साम्राज्य के राजकुमार (वृषकेतु के पुत्र) को अश्वत्थामा ने युद्ध के 15वें दिन मारा था।
चेदि जनपद
पांडवों द्वारा वनवास के 13वें वर्ष को व्यतीत करने के लिए चुने गए राज्यों में चेदि एक था।
लक्ष्मी नारायण मंदिर, दिल्ली
लक्ष्मी नारायण मंदिर बिड़ला मंदिर के नाम से भी जाना जाता है। भगवान विष्णु और देवी लक्ष्मी को समर्पित यह मंदिर दिल्ली के प्रमुख मंदिरों में से एक है। इसका निर्माण १९३८ में हुआ था और इसका उद्घाटन राष्ट्रपिता महात्मा गांधी ने किया था। बिड़ला मंदिर अपने यहाँ मनाई जाने वाली जन्माष्टमी के लिए भी प्रसिद्ध है।
इसके अलावा यहां नवरात्रि और दीपावली के समय भी काफी आयोजन किये जाते हैं। दीपावली पर मंदिर की साज सज्जा देखने लायक होती है।
स्थापत्य
इसके वास्तुशिल्प की बात की जाए तो यह मंदिर उड़ियन शैली में निर्मित है। मंदिर का बाहरी हिस्सा सफेद संगमरमर और लाल बलुआपत्थिर से बना है जो मुगल शैली की याद दिलाता है। मंदिर में तीन ओर दो मंजिला बरामदे हैं और पिछले भाग में बगीचे और फव्वारे हैं।
इतिहास
यह मंदिर मूल रूप में १६२२ में वीर सिंह देव ने बनवाया था, उसके बाद पृथ्वी सिंह ने १७९३ में इसका जीर्णोद्धार कराया। सन १९३८ में भारत के बड़े औद्योगिक परिवार, बिड़ला समूह ने इसका विस्तार और पुनरोद्धार कराया।
मन्दिर
मुख्य बरामदे में लक्ष्मी नारायण की भव्य मूर्ति स्थापित है। साथ ही मंदिर परिसर में भगवान शिव, गौतम बुद्ध और भगवान श्रीकृष्ण के मंदिर भी स्थित हैं।
कुशलगढ़
कुशलगढ़ (Kushalgarh) भारत के राजस्थान राज्य के बांसवाड़ा ज़िले में स्थित एक नगर है।
इतिहास
कुशलगढ़ शताब्दियों से भील राजाओं के शासन का केंद्र रहा था। अंतिम भील राजा राजा कुशला भील रहे थे। सन् 1660 में कुशल सिंह ने कुशलगढ़ के राजा कुशला भील को मारकर कुशलगढ़ पर अधिकार कर लिया।
ऐठांण, कपकोट तहसील
ऐठांण, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
फ़र्ज़ (इस्लाम)
फ़र्ज (English: Fard, फारसी: واجب वाजिब)
धार्मिक कर्तव्य या अनिवार्य कार्रवाई। इस्लाम में वो बात जिसको करना या मानना लाज़िम (अनिवार्य) है उसे फ़र्ज़ कहते हैं।
इस्लामी शरियत में फ़र्ज़ वो आदेश है जो क़ुरआन और हदीस से साबित हो और जिस में शंका की गुंजाइश न हो उसको मानना लाज़िम है। जैसे नमाज़, रोज़ा और ज़कात।
फ़र्ज़ ए ऐन (فرض عين)
वो फ़र्ज़ जो प्रत्येक मुसलमान को स्वयं करना है जैसे की नमाज़, रोज़ा, ज़कात यह दूसरा नहीं कर सकता।
हथियाकन गाँव, दानापुर (पटना)
हथियाकन दानापुर, पटना, बिहार स्थित एक गाँव है।
फ़र्ज़ (इस्लाम)
फ़र्ज़ ए किफ़ाया (فرض كفاية)
मुस्लिम समुदाय पर पूरी तरह से एक दायित्व, जिसमें से कुछ मुक्त होते हैं । जैसे जनाज़ा की नमाज़, कुछ पढ़ लें सब को अनिवार्य नहीं। युद्ध में जाना सभी का अनिवार्य नहीं।
कल्की केकलां
कल्की केकला (10 जनवरी 1984 ) फ्रांसीसी वंश की भारतीय फ़िल्म अभिनेत्री है जिन्होंने अनुराग कश्यप की 2009 हिन्दी फ़िल्म देव-डी से अपने फ़िल्मी करियर को आरम्भ किया। इस फ़िल्म में उन्होंने चन्द्रमुखी नामक पात्र का अभिनय किया था।
पूर्व जीवन
कल्कि केकला(जन्म 10 जनवरी 1984) एक अभिनेत्री और लेखिका हैं। हालांकि एक फ्रांसीसी नागरिक, उसने अपना अधिकांश जीवन भारत में गुजारा है। हिंदी फिल्म उद्योग में उनके अपरंपरागत शरीर के लिए जानी जाने वाली, वह राष्ट्रीय फिल्म पुरस्कार, फिल्मफेयर और दो स्क्रीन अवार्ड जैसे पुरस्कारों की प्राप्तकर्ता हैं।